68-ročný pacient sa pýta: Je môj krvný tlak normálny?
Mám 68r.tlak priemer ráno cca119 a večer cca 130 je to v norme.Ráno coronal 5 1/2 tab. Večer bez liekov.
Dobrý deň,
ďakujeme za Vašu otázku.
Krvný tlak je tlak cirkulujúcej krvi vyvíjaný na steny ciev. Za normálny krvný tlak sa považujú hodnoty do 120/80 mmHg. O hypertenzii alebo vysokom krvnom tlaku môžeme hovoriť vtedy, ak hodnoty krvného tlaku trvale prevyšujú 140/90 mmHg. Krvný tlak môže kolísať a nie je potrebné sa znepokojovať ojedinele nameranou odlišnou hodnotou. Ak sú pri pravidelnom meraní hodnoty v norme a nepociťujete žiadne ťažkosti, nie je dôvod na obavu.
Prípadne namerané hodnoty môžete konzultovať i s ošetrujúcim lekárom.
Prajem pekný zvyšok dňa.
S pozdravom,
PharmDr. Anna Pacalajová